CELEX: 62014CN0331(01)
Language: el
Date: 2014-07-08 00:00:00
Title: Υπόθεση C-331/14: Αίτηση προδικαστικής αποφάσεως την οποία υπέβαλε το Vrhovno sodišče Republike Slovenije (Σλοβενία) στις 8 Ιουλίου 2014 — Petar Kezić s.p. Trgovina Prizma κατά Republika Slovenija — Ministrstvo za finance

8.9.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 303/30
            
         Αίτηση προδικαστικής αποφάσεως την οποία υπέβαλε το Vrhovno sodišče Republike Slovenije (Σλοβενία) στις 8 Ιουλίου 2014 — Petar Kezić s.p. Trgovina Prizma κατά Republika Slovenija — Ministrstvo za finance
   (Υπόθεση C-331/14)
   2014/C 303/38
   Γλώσσα διαδικασίας: η σλοβενική
   
      Αιτούν δικαστήριο
   
   Vrhovno sodišče Republike Slovenije
   
      Διάδικοι στην υπόθεση της κύριας δίκης
   
   
      Αναιρεσείων: Petar Kezić s.p. Trgovina Prizma
   
      Αναιρεσίβλητη: Republika Slovenija — Ministrstvo za finance
   
      Προδικαστικό ερώτημα
   
   Έχουν οι διατάξεις των άρθρων 2, σημείο 1, και 4, παράγραφος 1, της έκτης οδηγίας (1) την έννοια ότι, σε περιστάσεις όπως αυτές της παρούσας υποθέσεως (όπου ένα πρόσωπο αγοράζει οικόπεδα ως ιδιώτης, χωρίς να χρεωθεί με ΦΠΑ εισροών, κατασκευάζει επί των οικοπέδων αυτών, ως ανεξάρτητος εργολάβος, εμπορικό κέντρο, καταχωρίζει στα περιουσιακά στοιχεία της επιχειρήσεώς του σύμφωνα με τους εθνικούς λογιστικούς κανόνες μόνο ένα μέρος των οικοπέδων επί των οποίων έχει κατασκευαστεί το εμπορικό κέντρο και ακολούθως πωλεί το εν λόγω κέντρο μαζί με όλα τα οικόπεδα στον αναθέσαντα την κατασκευή του έργου) πρέπει να θεωρηθεί ότι το πρόσωπο αυτό, λόγω του γεγονότος ότι δεν καταχώρισε τα οικόπεδα στα περιουσιακά στοιχεία της επιχειρήσεώς του και δεν τα περιέλαβε στο σύστημα του ΦΠΑ, δεν είχε, κατά την πώλησή τους, την υποχρέωση να χρεώσει και ακολούθως να καταβάλει τον ΦΠΑ εκροών;
   
      (1)  Οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49).